Bunga Tu-154 samolyotining texnik normalari Yevroittifoq va Buyuk Britaniya qabul qilgan normalarga javob bermasligi sabab bo‘lgan. Foto: Qirg‘iziston prezidenti matbuot xizmati Buyuk Britaniya hukumati iqlim o‘zgarishi bo‘yicha sammitga otlangan Qirg‘iziston prezidenti Sadir Japarovning samolyotini mamlakatga kiritishga ruxsat bermadi. Bu haqda Sputnik xabar berdi. Bunga Tu-154 samolyotining texnik normalari Yevroittifoq va Buyuk Britaniya qabul qilgan normalarga javob bermasligi sabab bo‘lgan. Japarovning matbuot xizmati xabar berishicha, samolyot Buyuk Britaniyaga kiritilmasligi to‘g‘risida prezident ma’muriyati avvalroq xabardor qilingan. Natijada Qirg‘iziston prezidenti Embraer Lineage 1000 xususiy samolyotini yollagan.